Всяка нощ, през цялата година, Много Големия Телескоп на ЕЮО, или МГТ,
отваря големите си четири очи за да погледне красотата на южните небеса.
Всяко око е огромно огледало, 8.2 метра в диаметър, което събира светлината на нощното небе,
и я отразява в оптични системи, които формират супер ясни изображения на Вселената.
Но да се поддържат чисти очите на МГТ изисква огледалата да бъдат почиствани и полирани от време на време,
деликатна и сложна процедура.
Това е предаването на ЕЮО!
Наука на най-високо ниво и живот зад стените на ЕЮО, Европейската Южна Обсерватория.
Проучване на крайната граница с нашия домакин д-р Джей, т. е. д-р Джей Лиски.
Здравейте и добре дошли в предаването на ЕЮО.
В този епизод ще проследим повторното нанасяне на огледален слой на едно от първичните огледала на МГТ.
Въпреки, че това се прави доста редовно, това е далеч от рутинна процедура.
Под откритото небе, прах се събира по повърхността на огледалото.
И въпреки, че този слой прах е много тънък,
той намалява качеството на астрономическите наблюдения.
И така огледалото трябва да се почиства редовно.
Всъщност, не трябва само да се почисти, трябва и да се положи нов слой,
което значи, че трябва да се замени тънкия слой отражателен алуминии.
Техниците и инженерите на ЕЮО трябва да работят едновременно бързо и внимателно
за да завършат тази операция на чупливото 20 см огледало
с цел да се ограничи времето за престой на телескопа.
Първо, телескопът трябва да се подготви, така че огледалото и неговата клетка да се изкарат.
Екипът премахва инструмент закрепен към клетката на огледалото.
Навън, специално построен носител се намества в позиция.
Този носител ще поддържа огледалото и клетката и ще омекотява товара по време на транспортирането му.
Определена за целта платформа повдига шейната до палубата на огледалото.
Когато достигне палубата, шейната се плъзга във постройката
на поток от въздух под налягане стигащ тъкмо под огледалото и клетката.
Шейната бива повдигната за да получи огледалото и клетката.
След като клетката е подсигурена на шейната, може да бъде откачена от останалата част на телескопа.
Всички болтове са отпуснати и кабелите за контрол и данни са премахнати.
Това винаги е бил доста напрегнат момент и екипа работи много внимателно
за да е сигурен, че няма да повредят чупливото огледало.
Все пак, няма резервен в ЕЮО и направата на ново ще отнеме години.
Повърхността на огледалото е изключително уязвима.
Тя трябва да бъде покрита преди да се изнесе от постройката.
Покритието не само предпазва огледалото, но и предотвратява концетрирането на слънчева светлина, която би изгорила всичко на пътя си.
Преди огледалото да се покрие напълно се премахва по-малкото огледало.
Това огледало праща светлината събрана от главното огледало към различни инструменти на телескопа.
През идните дни оптичните инженери ще инспектират и почистят това огледало.
И накрая огледалото е покрито напълно.
Шейната бавно се плъзга извън постройката на телескопа,
поддържайки цялата тежест на огледалото и клетката, цели 50 тона.
И отново се използва повдигаща платформа, внимателно сваляща шейната на нивото на земята.
Камион докарва хидравлично ремарке. Ремаркето внимателно се намества за да вземе ценният товар.
Товарът се подсигурява с вериги, за да се предотврати плъзгането му от ремаркето в случай на земетръс или внезапно спиране.
Екипът вече е готов да започне пътуването надолу по планината до завода за повторно нанасяне.
Това пътуване е от ключово значение за целия процес.
Преди да се изкара огледалото, времето трябва да се проверява щателно:
силните ветрове трябва да се избягват на всяка цена по време на транспорта
защото всяко движение на покритието на огледалото може да нарани повърхността му.
По-нататък, шофьорът на камиона не трябва да прилага спирачките, защото ряското спиране може да е опасно за огледалото.
И така камионът се движи с около 5 км/ч по време на пътуването.
Но дори и при тази скорост, то достига сигурно до сградата за поддръжка на телескопа.
Първата задача в сградата е да се отдели огледалото от шейната и клетката си.
Шейната се намества под поръчково направен окачващ инструмент.
Скоби свързват огледалото и клетката. Инженерите трябва да откачат всяка една на ръка.
Това може и да звучи като рутинна работа, но със чувствителната повърхност на огледалото на сантиметри,
то изисква цялото внимание на екипа.
Забравянето дори на една скоба може да нарани значително огледалото по време на повдигането му.
Екипът е готов да повдигне огледалото само след като проверят скобите цели три пъти подред.
Куки се спускат за да опрат в гърба на огледалото и тогава повдигащият инструмент повдига огледалото като го отделя от клетката.
Сега клетката може да бъде отстранена.
В последствие, огледалото се спуска отново, за да се извърши малко работа на задната му повърхност.
Преди оптичните инженери да започнат работа по полагането на нов огледален слой на оптичната страна на огледалото, те трябва да почистят гърба му на ръка.
Това почистване е важно за да се отстранят всякакви мазнини, частици и други съдържания, които биха наранили повърхността на огледалото във вакуумната камера.
След това долната половина на вакуумната камера бива донесена и огледалото бива спуснато в нея.
След това огледалото се внася в чиста стая.
Първото действие в чистата стая е да се третират всякакви по-лоши замърсявания на ръка.
Това изисква спокойна и опитна ръка, за да се избегне надраскване на повърхността.
Целта на това действие е да се отстранят частици, които може и да не са били отмити при процедурата по измиване.
След това машината държаща огледалото се намества в камерата за измиване
където бива отмито старото отражателно покритие на огледалото.
Процедурата по измиване започва и огромна, построена за целта пръскаща ръка започва да се върти над повърхността на огледалото.
Използват се ултрачиста вода и химикали.
Под зоркия поглед на оптичните инженери машината свършва отлична работа и операцията минава гладко.
В следващия етап, киселина се използва за да се отстрани старото алуминиево покритие.
Показва се истинския цвят на чинията.
Огледалото е направено от специална керамика, която не се деформира от температурните разлики.
Отново огледалото се изплаква интензивно за да се изчисти колкото се може повече повърхността.
След като свърши, цялата течност се изпомпва и огледалото е готово за вакуумната камера.
Вакуумната камера се намира до измиващия уред.
Огледалото се поставя в камерата веднага след почистването за да се избегне наслояването на нови замърсители.
Долната част на камерата се повдига и тя е затворена.
А сега въздухът се изпомпва за да се постигне идеален вакуум, нужен за нанасянето на нов огледален слой.
След като вакуумът е постигнат, полагането може да започне.
Оптичните инженери използват електрически стимулирана плазма, за молекулярно почистване на оптичната повърхност на въртящото се огледало.
След това, самостоятелни частици алуминии се депозира върху огледалото в процес наречен прахово депозиране.
Това отнема около половин час.
Само 12 грама алуминии са използвани за да се създаде новото покритие на близо 50 квадратни метра огледало,
и така слоят е дебел само 80 нанометра.
Не е много, нали?
Най-сетне, идва моментът на истината: Дали качеството на новото покритие ще достигне високите стандарти на МГТ?
Полагането на нов огледален слой винаги е рискована работа:
ако огледалото не е почистено цялостно или ако вакуумната камера е замърсена, тогава новото полагане на покритието ще бъде опорочено.
Вниманието е повишено докато се отваря камерата и огледалото бива изнасяно навън.
Първият оглед на огледалото показва, че полагането на новия слой е успешно.
Но това, което наистина е от значение е колко отражателно огледалото, така че се измерва колко процента светлина отразява и разсейва то.
Резултатите потвърждават високата отражателност на огледалото и експертите са доволни.
Полагането на нов огледален слой е успешно и огледалото е бляскаво и ново отново.
Екипът ни вече е готов да върне обратно огледалото по пътя на планината и да го инсталира отново във телескопа.
МГТ ще бъде напълно работещ точно по график
за да предостави на астрономите превъзходен изглед към Вселената ни за пореден път.
Аз съм д-р Джей слагащ край на предаването на ЕЮО.
Присъединете се към мен и следващия път за още едно космическо приключение.
Екипът за полагане на огледален слой
Предаването на ЕЮО е продуцирано от ЕЮО, Европейската Южна Обсерватория. www.eso.org
ЕЮО, Европейската Южна Обсерватория е превъзходната меджународна научна и технологична организация в астрономията
проектираща, строяща и управляваща световно най-развитите наземни телескопи.
Транскрипция ESO ; превод — Боян Пунгов